
Parlamentul României




Comisia pentru agricultură, silvicultură, industrie alimentară şi servicii  specifice
            Bucureşti, 02.06.1999

                                        Nr. 167/XVIII/4

RAPORT

asupra proiectului de Lege pentru aprobarea Ordonanţei de urgenţă

nr. 70/1999 privind achiziţionarea de la producătorii agricoli individuali 

de grâu de panificaţie, pentru consumul intern

În urma examinării proiectului de Lege pentru aprobarea Ordonanţei de urgenţă nr. 70/1999 privind achiziţionarea de la producătorii agricoli individuali de grâu de panificaţie, pentru consumul intern, în şedinţa din 02.06.1999, Comisia propune ca acesta să fie supus spre dezbatere şi adoptare Plenului Camerei Deputaţilor cu următoarele amendamente:

Nr.

Crt.
Articolul

(textul iniţial)

Amendamentul propus

(autorul)

Text adoptat de comisie
Motivare

1.
Articol unic. – Se aprobă Ordonanţa de urgenţă nr. 70/1999 privind achiziţionarea de la producătorii agricoli individuali de grâu de panificaţie, pentru consumul intern
Articol unic. –  “Se aprobă Ordonanţa de urgenţă nr. 70/1999 privind achiziţionarea de la producătorii agricoli individuali de grâu de panificaţie, pentru consumul intern, cu următoarele modificări.”
Având în vedere modificările din textul legii.

2.
ORDONANŢĂ DE URGENŢĂ

privind achiziţionarea de la producătorii agricoli individuali de grâu de panificaţie, pentru consumul intern
Titlul ordonanţei se va modifica şi va avea următorul cuprins:

“ORDONANŢĂ DE URGENŢĂ

privind achiziţionarea de la producătorii agricoli individuali şi asociaţiile agricole  de grâu de panificaţie, pentru consumul intern.”

Grupul parlamentar PDSR
Pentru extinderea ariei de achiziţie.

3.
Art.1. – În scopul stabilizării pieţei grâului din România, în vederea echilibrării cererii şi ofertei de grâu panificabil, Ministerul Agriculturii şi Alimentaţiei mandatează Societatea Naţională a Produselor Agricole S.A. să achiziţioneze de pe piaţa liberă grâu panificabil, de la producătorii agricoli individuali, inclusiv acţionari şi locatori, pentru consumul intern, şi să-l vândă agenţilor economici din morărit şi/sau panificaţie în condiţiile prezentei ordonanţe de urgenţă.
 Art. 1 se va modifica şi va avea următorul cuprins:

 “Art.1. – În scopul stabilizării pieţei grâului din România, în vederea echilibrării cererii şi ofertei de grâu panificabil, Ministerul Agriculturii şi Alimentaţiei mandatează Societatea Naţională a Produselor Agricole S.A. să achiziţioneze de pe piaţa liberă grâu panificabil, de la producătorii agricoli individuali, inclusiv acţionari şi locatori, asociaţii agricole, pentru consumul intern, şi să-l vândă agenţilor economici din morărit şi/sau panificaţie în condiţiile prezentei ordonanţe de urgenţă.”

Grupul parlamentar PDSR
Pentru extinderea ariei de achiziţie.

4.
Art.8. – La data de 31 august 1999 Societatea Naţională a Produselor Agricole -  S.A. va restitui suma împrumutată în contul Ministerului Agriculturii şi Alimentaţiei, inclusiv diferenţa dintre dobândă şi comisioanele bancare, dacă este cazul, mai puţin suma plătită cu titlu de primă.
Art. 8 se va modifica şi va avea următorul cuprins:

“Art.8. - La data de 30 septembrie 1999 Societatea Naţională a Produselor Agricole -  S.A. va restitui suma împrumutată în contul Ministerului Agriculturii şi Alimentaţiei, inclusiv diferenţa dintre dobândă şi comisioanele bancare, dacă este cazul, mai puţin suma plătită cu titlu de primă.”

Grupul parlamentar PDSR
Crearea unei facilităţi pentru restituirea împrumutului acordat de Ministerul Agriculturii şi Alimentaţiei, Societăţii Naţionale a Produselor Agricole – S.A.  în vederea achiziţionării de grâu de panificaţie pentru consumul intern.

5.
Art.9. – În termen de 15 zile de la data intrării în vigoare a prezentei ordonanţe de urgenţă, Guvernul va aproba norme metodologice privind modul de acordare a împrumutului şi de decontare a cheltuielilor privind achiziţionarea de la producătorii agricoli individuali de grâu de panificaţie, pentru consumul intern, elaborate de Ministerul Agriculturii şi Alimentaţiei .
Art. 9 se va modifica şi va avea următorul cuprins:

 “Art.9. – În termen de 15 zile de la data intrării în vigoare a prezentei ordonanţe de urgenţă, Guvernul va aproba norme metodologice privind modul de acordare a împrumutului şi de decontare a cheltuielilor privind achiziţionarea de la producătorii agricoli individuali şi asociaţii agricole de grâu de panificaţie, pentru consumul intern, elaborate de Ministerul Agriculturii şi Alimentaţiei .”

Grupul parlamentar PDSR
Pentru corelare cu modificarea de la art. 1.

Preşedinte





                                    Secretar

                            Gheorghe Cristea



                                           Victor Neagu

    Expert Parlamentar: Aneta Simionescu

                                     Anton Păştinaru


În cursul dezbaterilor, următorul amendament a fost respins:

1.
Art.4.- Preţul de achiziţionare a grâului de pe piaţa liberă, cu indicii calitativi prevăzuţi în STAS 813-68, este de 1500 lei/kg care include şi o primă de 200 lei/kg.
Art.4 se va modifica şi va avea următorul cuprins:

“Art.4.- Preţul de achiziţionare a grâului de pe piaţa liberă, cu indicii calitativi prevăzuţi în STAS 813-68, este de 1700 lei/kg care include şi o primă de 200 lei/kg.”

Deputat: P. Şteolea - PUNR
1. Pentru stimularea producătorilor agricoli în vederea reluării ciclului de producţie.

2. Preţul de achiziţie de 1500 lei/kg este corect stabilit întrucât celelalte operaţiuni de prestări servicii sunt suportate tot din bugetul Ministerului Agriculturii şi Alimentaţiei.  

